ประกาศกรมประมงเรื่องหลักเกณฑ์และข้อปฏิบัติของเรือประมงนอกน่านน้ำไทยที่ทำประมงในเขตพื้นที่ที่อยู่ภายใต้กรอบความตกลงว่าด้วยการประมงในมหาสมุทรอินเดียตอนใต้พ.ศ. ๒๕๖๑[๑] เนื่องด้วยการที่ประเทศไทยได้เข้าเป็นภาคีสมาชิกตามความตกลงว่าด้วยการประมงในมหาสมุทรอินเดียตอนใต้(Southern Indian Ocean Fisheries Agreement ; SIOFA) อันทำให้ประเทศไทยมีสิทธิเข้าไปทำการประมงในเขตพื้นที่ที่อยู่ภายใต้กรอบความตกลงดังกล่าวกรมประมงจึงขอประชาสัมพันธ์ให้ผู้ที่ประสงค์จะออกไปทำการประมงนอกน่านน้ำไทยในบริเวณดังกล่าวทราบถึงหลักเกณฑ์และข้อปฏิบัติของเรือประมงนอกน่านน้ำไทยที่จะต้องปฏิบัติหากเข้าไปทำการประมงในเขตพื้นที่ที่อยู่ภายใต้กรอบความตกลงว่าด้วยการประมงในมหาสมุทรอินเดียตอนใต้ดังต่อไปนี้ข้อ๑ พื้นที่และชนิดของสัตว์น้ำที่อยู่ภายใต้กรอบความตกลงการทำประมงสำหรับพื้นที่ทางตอนใต้ของมหาสมุทรอินเดีย(Southern Indian Ocean Fisheries Agreement ; SIOFA)ให้เป็นไปตามบัญชีแนบท้ายประกาศนี้ข้อ๒ เรือที่จะทำการประมงมีสัตว์น้ำไว้บนเรือทำการขนถ่ายสัตว์น้ำหรือนำสัตว์น้ำขึ้นจากเรือในพื้นที่ที่อยู่ภายใต้กรอบความตกลงว่าด้วยการประมงในมหาสมุทรอินเดียตอนใต้(Southern Indian Ocean Fisheries Agreement ; SIOFA) จะต้องเป็นเรือที่อยู่ในบัญชีรายชื่อเรือที่ได้รับอนุญาตขององค์การบริหารจัดการประมงตามกรอบความตกลงดังกล่าวซึ่งสามารถตรวจสอบได้จากเว็บไซต์ Indian Ocean Fisheries Agreement ; SIOFA) กับเรือไร้สัญชาติหรือเรือที่ไม่ได้อยู่ในบัญชีรายชื่อเรือที่ได้รับอนุญาตขององค์การบริหารจัดการประมงดังกล่าวข้อ๓ จำกัดการลงแรงประมงสามร้อยวันต่อลำต่อปีข้อ๔ เรือประมงอวนลากให้ทำประมงได้เฉพาะในบริเวณพื้นที่ตามพิกัดแนบท้ายประกาศนี้หากลากอวนได้ปะการังมีชีวิตมากกว่าหกสิบกิโลกรัมขึ้นไปหรือฟองน้ำมีชีวิตมากกว่าเจ็ดร้อยกิโลกรัมต่อการลากอวนหนึ่งครั้งต้องย้ายตำแหน่งทำการประมงให้ห่างจากที่เดิมอย่างน้อยสองไมล์ทะเลโดยวัดจากแนวลากอวนด้านใดด้านหนึ่งข้อ๕ เรือประมงเบ็ดราว หากมีการทำประมงได้ปะการังมีชีวิตหรือฟองน้ำมีชีวิตมากกว่าสิบกิโลกรัมต่อเบ็ดจำนวนหนึ่งพันตัวหรือต่อความยาวสายคร่าวหนึ่งพันสองร้อยเมตรแล้วแต่ว่าจำนวนตัวเบ็ดหรือความยาวสายคร่าวอย่างใดอย่างหนึ่งจะเข้าเงื่อนไขก่อนให้ย้ายพื้นที่ทำการประมงจากจุดเดิมออกไปในรัศมีไม่น้อยกว่าหนึ่งไมล์ทะเลนับจากจุดกึ่งกลางของแนวการวางเบ็ดข้อ๖ เรือประมงที่ทำการประมงโดยใช้ลอบที่มีสายคร่าวซึ่งวางต่อเนื่องกันหากได้ปะการังมีชีวิตหรือฟองน้ำมีชีวิตมากกว่าสิบกิโลกรัมต่อความยาวสายคร่าวหนึ่งพันสองร้อยเมตรหรือทำการประมงโดยใช้ลอบเดี่ยว หากได้ปะการังมีชีวิตหรือฟองน้ำมีชีวิตมากกว่าสิบกิโลกรัมต่อลอบหนึ่งลูกให้ย้ายพื้นที่ทำการประมงจากจุดเดิมออกไปในรัศมีไม่น้อยกว่าหนึ่งไมล์ทะเลนับจากจุดกึ่งกลางของสายคร่าวหรือจุดกึ่งกลางของลอบข้อ๗ ห้ามทำการประมงในเขตพื้นที่ตามพิกัดแนบท้ายประกาศข้อ๘ ห้ามใช้เครื่องมืออวนลอยขนาดใหญ่หรืออวนติดตาน้ำลึก ซึ่งเป็นอวนติดตาหรืออวนอื่น ๆ ที่มีขนาดความยาวรวมกันเกินกว่าสองจุดห้ากิโลเมตรในเขตพื้นที่ที่อยู่ภายใต้กรอบความตกลงว่าด้วยการประมงในมหาสมุทรอินเดียตอนใต้ (Southern Indian Ocean Fisheries Agreement ; SIOFA)ข้อ๙ ห้ามทำกิจกรรมใดที่มีลักษณะเป็นการสนับสนุนเรือประมงที่อยู่ในบัญชีรายชื่อเรือที่ทำการประมงโดยไม่ชอบด้วยกฎหมายขององค์การระหว่างประเทศข้อ๑๐ เรือประมงที่จะทำการขนถ่ายน้ำมันเครื่องมือประมง คนประจำเรือหรือเสบียงในทะเลจะต้องแจ้งการขนถ่ายดังกล่าวให้กองควบคุมการประมงนอกน่านน้ำและการขนถ่ายสัตว์น้ำกรมประมงทราบล่วงหน้า อย่างน้อยยี่สิบสี่ชั่วโมง โดยใช้แบบฟอร์ม SIOFA Transfer At Sea Notification แนบท้ายประกาศนี้เมื่อดำเนินการขนถ่ายเสร็จสิ้นภายในยี่สิบสี่ชั่วโมงต้องรายงานการขนถ่ายต่อกองควบคุมการประมงนอกน่านน้ำและการขนถ่ายสัตว์น้ำกรมประมง โดยใช้แบบฟอร์ม SIOFA Transfer At Sea Declaration แนบท้ายประกาศนี้ข้อ๑๑ ต้องจัดทำเครื่องหมายของเครื่องมือประมงซึ่งมีชื่อเรือและสัญญาณเรียกขานและหมายเลขที่เครื่องมือแสดงไว้อย่างชัดเจนโดยดำเนินการดังต่อไปนี้(๑) กรณีเครื่องมือที่มีการใช้สายคร่าวให้ติดเครื่องหมายที่ปลายของอวนหรือสายคร่าวของเครื่องมือนั้นประกอบกับต้องติดทุ่นธงหรือทุ่นเรดาร์ในตอนกลางวัน และติดทุ่นไฟโดยต้องสามารถมองเห็นแสงไฟได้ในระยะอย่างน้อยสองไมล์ทะเลในสภาวะการมองเห็นตามปกติ สำหรับตอนกลางคืน ทั้งนี้ ธงหรือทุ่นดังกล่าวต้องสามารถใช้ระบุตำแหน่งและขอบเขตของเครื่องมือประมงได้(๒) กรณีเครื่องมือหรืออุปกรณ์ช่วยทำการประมงชนิดประจำที่ซึ่งใช้วัสดุถ่วงกับพื้นทะเล เช่น ลอบเดี่ยว แพล่อสัตว์น้ำจะต้องติดทุ่นธงหรือทุ่นเรดาร์ในตอนกลางวัน และติดทุ่นไฟ โดยต้องสามารถมองเห็นแสงไฟได้ในระยะอย่างน้อยสองไมล์ทะเลในสภาวะการมองเห็นตามปกติสำหรับตอนกลางคืน ทั้งนี้ธงหรือทุ่นดังกล่าวต้องสามารถใช้ระบุตำแหน่งและขอบเขตของเครื่องมือประมงได้ข้อ๑๒ ต้องจัดให้มีอุปกรณ์ในการนำเครื่องมือประมงที่หลุดถูกทิ้ง หรือสูญหายในขณะทำการประมงกลับคืนห้ามทิ้งเครื่องมือประมงเว้นแต่มีเหตุจำเป็นเพื่อความปลอดภัยหรืออยู่ในภาวะอันตรายในกรณีเครื่องมือประมงหลุด ถูกทิ้ง หรือสูญหายไม่ว่าด้วยเหตุประการใดก็ตามผู้ควบคุมเรือต้องดำเนินการนำเครื่องมือประมงดังกล่าวกลับคืนหากไม่สามารถนำเครื่องมือดังกล่าวกลับคืนได้ ผู้ควบคุมเรือต้องรายงานต่อกองควบคุมการประมงนอกน่านน้ำและการขนถ่ายสัตว์น้ำกรมประมงทันทีการรายงานตามวรรคสามต้องมีรายละเอียดดังต่อไปนี้(๑) ชื่อเรือ และสัญญาณเรียกขาน(๒) หมายเลข IMO (ถ้ามี)(๓) ชนิดเครื่องมือประมงที่หลุด ถูกทิ้ง หรือสูญหาย(๔) จำนวนเครื่องมือประมงที่หลุด ถูกทิ้ง หรือสูญหาย(๕) วัน เวลา และพิกัดที่เครื่องมือประมงหลุด ถูกทิ้ง หรือสูญหาย(๖) วิธีการในการนำเครื่องมือประมงกลับคืน(๗) เหตุการณ์ที่ทำให้เครื่องมือประมงหลุดหรือสูญหายหรือเหตุผลความจำเป็นที่ต้องละทิ้งเครื่องมือประมงข้อ๑๓ ในกรณีที่พบและได้เก็บเครื่องมือประมงซึ่งถูกทิ้งหรือสูญหายของผู้อื่นขึ้นมาบนเรือให้ผู้ควบคุมเรือแจ้งต่อกองควบคุมการประมงนอกน่านน้ำและการขนถ่ายสัตว์น้ำกรมประมงการแจ้งตามวรรคหนึ่งต้องระบุข้อมูลดังต่อไปนี้(๑) ชื่อเรือ และสัญญาณเรียกขานของเรือที่เก็บเครื่องมือประมงนั้นขึ้นมาได้และหมายเลขIMO (ถ้ามี)(๒) ชื่อเรือ หมายเลข IMO และสัญญานเรียกขานของเรือที่เป็นเจ้าของเครื่องมือประมงนั้น(ถ้าทราบ)(๓) ชนิดเครื่องมือประมงที่เก็บกู้ได้(๔) จำนวนเครื่องมือประมงที่เก็บกู้ได้(๕) วัน เวลา และพิกัดที่เก็บกู้เครื่องมือประมง(๖) ภาพถ่ายของเครื่องมือประมงที่เก็บได้ (ถ้ามี)ข้อ๑๔ สัตว์น้ำแช่แข็งที่เก็บไว้บนเรือประมงต้องมีฉลากที่ชัดเจนบนกล่องหรือภาชนะที่บรรจุสัตว์น้ำแช่แข็งโดยในแต่ละบรรจุภัณฑ์จะต้องมีสัตว์น้ำเพียงชนิดเดียวฉลากตามวรรคหนึ่งต้องระบุรายการดังต่อไปนี้(๑)ชื่อสามัญ ชื่อวิทยาศาสตร์ กลุ่มชนิดสัตว์น้ำ รหัสชนิดสัตว์น้ำตามที่องค์การอาหารและการเกษตรแห่งสหประชาชาติ (FAO) หรือตามที่คณะกรรมการวิทยาศาสตร์กำหนด อย่างใดอย่างหนึ่ง(๒)วันที่จับสัตว์น้ำ(๓)หมายเลขที่สามารถระบุตัวตนของเรือประมงที่จับสัตว์น้ำข้อ๑๕ เรือประมงที่อยู่ในบัญชีรายชื่อเรือที่ได้รับอนุญาตของความตกลงว่าด้วยการประมงในมหาสมุทรอินเดียตอนใต้(Southern Indian Ocean Fisheries Agreement : SIOFA) กรณีทำประมงพบสัตว์น้ำอนุรักษ์ต้องบันทึกในแบบบันทึกการติดสัตว์น้ำโดยบังเอิญ(Incidental catch log sheet of SIOFA) และรายงานต่อพนักงานเจ้าหน้าที่ประจำกองข้อ๑๖ หากพบเห็นเรือไร้สัญชาติหรือเรือที่มิได้อยู่ในบัญชีเรือที่ได้รับอนุญาตขององค์การบริหารจัดการประมงตามกรอบความตกลงว่าด้วยการประมงในมหาสมุทรอินเดียตอนใต้(Southern Indian Ocean Fisheries Agreement ; SIOFA) กำลังทำการประมงหรือขนถ่ายสัตว์น้ำในเขตความรับผิดชอบขององค์การบริหารจัดการประมงดังกล่าวผู้ควบคุมเรือต้องแจ้งข้อมูลให้กองควบคุมการประมงนอกน่านน้ำและการขนถ่ายสัตว์น้ำกรมประมงทราบข้อมูลตามวรรคหนึ่งต้องประกอบด้วยชื่อเรือ เลขทะเบียนเรือ สัญญาณเรียกขาน รัฐเจ้าของธง วัน เวลา พิกัดที่พบเรือและรูปถ่ายเรือ เป็นต้นข้อ๑๗ การแจ้งและการรายงานตามข้อ ๑๐ ข้อ๑๒ ข้อ ๑๓ ข้อ ๑๕ และข้อ๑๖ให้แจ้งหรือรายงานผ่านทางเครื่องมือสื่อสารอิเล็กทรอนิกส์ที่สามารถตรวจสอบและนำกลับมาใช้โดยความหมายไม่เปลี่ยนแปลงหรือทางไปรษณีย์อิเล็กทรอนิกส์ ที่ส่งผ่านมาจากทางไปรษณีย์อิเล็กทรอนิกส์ที่สามารถระบุตัวตนของอุปกรณ์ส่งสัญญาณผ่านดาวเทียมข้อ๑๘ เนื่องจากหลักเกณฑ์และข้อปฏิบัติขององค์การบริหารจัดการประมงภายใต้กรอบความตกลงว่าด้วยการประมงในมหาสมุทรอินเดียตอนใต้(Southern Indian Ocean Fisheries Agreement ; SIOFA) มีการปรับปรุงแก้ไขอยู่ตลอดเวลาตามข้อมูลต่าง ๆที่กำหนดจากการประชุมของประเทศสมาชิกผู้ที่ประสงค์จะเข้าไปทำการประมงในพื้นที่และชนิดสัตว์น้ำตามข้อ๒ จึงควรติดตามการเปลี่ยนแปลงของหลักเกณฑ์และข้อปฏิบัติดังกล่าวอยู่ตลอดเวลาประกาศณ วันที่ ๗ มิถุนายน พ.ศ. ๒๕๖๑อดิศร พร้อมเทพอธิบดีกรมประมง[เอกสารแนบท้าย]๑.พื้นที่ที่อยู่ภายใต้กรอบความตกลงการทำประมงสำหรับพื้นที่ทางตอนใต้ของมหาสมุทรอินเดีย(Southern Indian Ocean Fisheries Agreement : SIOFA)๒.สัตว์น้ำที่อยู่ภายใต้กรอบความตกลงการทำประมงสำหรับพื้นที่ทางตอนใต้ของมหาสมุทรอินเดีย(Southern Indian Ocean Fisheries Agreement : SIOFA)๓.SIOFA TRANSFER AT SEA NOTIFICATION๔.SIOFATRANSFERAT SEADECLARATION๕.พื้นที่ทำการประมงโดยใช้เครื่องมืออวนลาก๖.พื้นที่ห้ามทาการประมง SIOFA๗.แบบบันทึกการติดสัตว์น้าโดยบังเอิญ (Incidental catch log sheet of SIOFA) (กปน. ๑๓A)(ดูข้อมูลจากภาพกฎหมาย)วิวรรธน์/จัดทำ๑๔ มิถุนายน๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๓๔ ง/หน้า ๙/๑๒ มิถุนายน ๒๕๖๑